དཀྱིལ་འཁོལ་ལྷ་ལ་ཕྱག་འཚལ་སྐྱབས་སུ་སོང་༔
ན་མཿསརྦ་ཏ་ཐཱ་ག་ཏ་པུ་རུ་ཤ་ཧོ༔ ཞེས་ཕྱག་གསུམ་བཙལ་ལོ༔ རྟེན་གནས་སྤོས་ལ༔ བདུན་པ་དེང་ཕྱིན་ཆད་བྱོལ་སོང་དང་འབྲེལ་བཅད་པ་ནི༔ ཧོཿ ས་འདི་བཅད་པ་མན་ཆད་བྱོལ་སོང་ས༔ གླེན་ལྐུགས་སྡུག་
བསྔལ་ཚན་ཆེ་དོས་རེ་དྲག༔ སྐྱེ་འཆི་ཡ་ང་ལས་དབང་ཁ་རེ་དྲག༔ མ་ཆགས་མ་ཞེན་འཁོར་བའི་སྡུག་བསྔལ་སྤོངས༔ ཨོཾ་མ་ཐ་མ་ཐ་སརྦ་ཏིརྻ་ཀ་ག་ཏེ་ཧེ་དུན་ཧཱུྃ་ཕཊ༔ ཅེས་བྱོལ་སོང་གི་སྐྱེ་སྒོ་བཅད་པའོ༔ དེ་

༄༅༔ ༔བཞིན་མིའི་གནས་སྦྱང་བ་ནི༔ ཧྲཱིཿ ང་ནི་ཐུགས་རྗེ་ཆེན་པོ་སྤྱན་རས་གཟིགས༔ འགྲོ་བ་ཀུན་ལ་ཐུགས་རྗེས་གཟུང་སླད་དུ༔ མི་ཡི་སྟོན་པ་ཤཱཀྱ་སེངྒེ་ཡིན༔ གསེར་མདོག་ཁྲིམས་ལྡན་
འདོད་ཆགས་རྣམ་པར་དག༔ བརྩོན་འགྲུས་ཆོས་སྟོན་གསེག་ཤང་པར་བུ་བསྣམས༔ ཚེ་འདས་ལུས་བརྗེས་སྐྱེ་འཆིའི་སྡུག་བསྔལ་སྦྱོང་༔ ཨོཾ་མ་ཎི་པདྨེ་ཧཱུྃ༔ ཚེ་འདས་མི་ཡི་སྡུག་བསྔལ་ཐམས་ཅད་ཤིནྟཾ་ཀུ་
རུ་ཡེ་སྭཱཧཱ༔ གཉིས་པ་མིའི་གནས་ནས་དྲང་བ་ནི༔ ཧྲཱིཿ ཉོན་ཅིག་ཚེ་འདས་ལུས་བརྗེས་རིགས་ཀྱི་བུ༔ སྔོན་ཚེ་འདོད་ཆགས་ལེ་ལོའི་དབང་གིས་གཡེངས༔ མི་རུ་སྐྱེས་སམ་སྐྱེ་འཆི་ཡ་རེ་ང་༔ འདིར་ཤོག་
སྐྱབས་སུ་གསོལ་ལ་ཐུགས་རྗེས་བཟུང་༔ ནྲྀ་ཨཱ་ཀཪྵ་ཡ་ཛཿཛཿ གསུམ་པ་བཀྲུ་བ་ནི༔ ཧྲཱིཿ རང་བཞིན་ཆོས་སྐུའི་བུམ་པ་བཟང་པོ་ནས༔ ཡན་ལག་བརྒྱད་ལྡན་དྲི་མེད་དགེ་བའི་ཆུས༔ ཚེ་འདས་ཁྲུས་གསོལ་
འདོད་ཆགས་སྒྲིབ་པ་དག༔ ཀུན་རྟོག་ཡེ་ཤེས་གསལ་བའི་དོན་རྟོགས་ཤོག༔ ཨོཾ་ཨཱཿཧཱུྃ༔ ཚེ་འདས་མིའི་སྡུག་བསྔལ་ཐམས་ཅད་བི་ཤུདྡྷེ་ཤིནྟཾ་ཀུ་རུ་ཡེ་སྭཱཧཱ༔ བཞི་པ་ལན་ཆགས་འཇལ་བ་ནི༔ ནཻ་ཝི་དྱེ་པཱུ་ཙ་ཧོཿ
ཨོཾ་ཨཱཿཧཱུྃ་གིས་སྤེལ་སྦྱངས་བསྒྱུར་ཏེ༔ ཧྲཱིཿ འདོད་ཡོན་ལྔ་ལྡན་གླུད་གཏོར་བཟང་པོ་འདི༔ ཚེ་འདས་མི་ཡི་ལན་ཆགས་སྦྱང་ཕྱིར་བསྔོ༔ ཚེ་འདས་བསོད་ནམས་ཚོགས་རྫོགས་ཆོས་སྤྱོད་ཅིང་༔ རྣམ་གྲོལ་འབྲས་

བུའི་དོན་ལ་སྤྱོད་པར་ཤོག༔ ཨོཾ་སརྦ་བ་ལིང་ཏ་ཁཱ་ཧི་ཁཱ་ཧི༔ ལྔ་པ་ཆོས་བཤད་པ་ནི༔ ཧོཿ ཚེ་འདས་རེ་སྡུག་ཁྱོད་ཀ་ཤི་སྙམ་ཏེ༔ ཀུན་ཀྱང་མི་རྟག་འཆི་བའི་ཆོས་ཅན་ཡིན༔ འཁོར་བའི་རང་བཞིན་སྡུག་བསྔལ་
ལས་མ་འདས༔ བར་དོར་འཁྱམས་པའི་ཤེས་པ་ཆད་ཆོད་ཁྱོད༔ འདིར་ཤོག་བླ་མ་ཡི་དམ་དྲན་པར་གྱིས༔ དགེ་སྡིག་ཆོས་ལ་སྤོང་ལེན་ཤེས་པར་མཛོད༔ བདག་འཛིན་རྟོག་པ་ཐམས་ཅད་རང་སར་གྲོལ༔
སརྦ་དྷརྨ་ཀཱ་ཡ་ཨཿ དྲུག་པ་ཕྱག་འཚལ་བ་ནི༔ ཧྲཱིཿ ཉོན་ཅིག་ཚེ་འདས་ལུས་བརྗེས་རིགས་ཀྱི་བུ༔ ཡིད་འོང་ཕོ་བྲང་ཁང་བཟང་འདིར་ཤོག་ལ༔ སྨྱུག་མ་འདི་ནི་ཁྱོད་ཀྱི་བླ་གནས་ཡིན༔ གདུགས་ནི་གཞལ་
ཡས་འཕན་འཕྲེང་ལུས་ཀྱི་ཚད༔ མཚན་བྱང་གཟུགས་ལ་རྣམ་ཤེས་རྟེན་ཆོས་ལ༔ དཀྱིལ་འཁོལ་ལྷ་ལ་ཕྱག་འཚལ་སྐྱབས་སུ་སོང་༔ ན་མཿསརྦ་ཏ་ཐཱ་ག་ཏ་པུ་རུ་ཤ་ཧོ༔ ཞེས་ཕྱག་གསུམ་འཚལ་དུ་གཞུག༔ རྟེན་ལྷ་
མིན་གྱི་གནས་སུ་བཙུགས་ཏེ༔ མི་དང་འབྲེལ་བཅད་པ་ནི༔ ཧྲཱིཿ ས་འདི་བཅད་པ་མན་ཆད་མི་ཡི་གནས༔ འདོད་ཆགས་སྡུག་བསྔལ་ཚན་ཆེ་དོས་རེ་དྲག༔ སྐྱེ་འཆི་ཡ་ང་ལས་དབང་ཁ་རེ་དྲག༔ མ་ཆགས་མ་ཞེན་
འཁོར་བའི་སྡུག་བསྔལ་སྤོངས༔ ཨོཾ་ནྲྀ་པཱ་ར་མི་ཏན་ཁངྒ་ཚིནྡྷ་ཚིནྡྷ་ཧཱུྃ་ཕཊ༔ ཅེས་མིའི་སྐྱེ་སྒོ་བཅད་དོ༔ དེ་བཞིན་དུ་ལྷ་མ་ཡིན་གྱི་གནས་སྦྱང་བ་ནི༔ ཧྲཱིཿ ང་ནི་ཐུགས་རྗེ་ཆེན་པོ་སྤྱན་རས་གཟིགས༔ འགྲོ་བ་ཀུན་ལ་

༄༅༔ ༔ཐུགས་རྗེས་གཟུང་སླད་དུ༔ ལྷ་མིན་ཐུབ་པ་ཐགས་བཟང་རིས་མཆོག་ཡིན༔ མདོག་སྔོ་དཔའ་བརྗིད་ཕྲག་དོག་རྣམ་པར་དག༔ ཚུལ་ཁྲིམས་ཆོས་སྟོན་ཕྱག་ན་གོ་ཆ་བསྣམས༔ ཚེ་
འདས་ལུས་བརྗེས་འཐབ་རྩོད་སྡུག་བསྔལ་སྦྱོང་༔ ཨོཾ་མ་ཎི་པདྨེ་ཧཱུྃ༔ ཚེ་འདས་ལྷ་མིན་འཐབ་རྩོད་ཀྱི་སྡུག་བསྔལ་ཐམས་ཅད་ཤིནྟཾ་ཀུ་རུ་ཡེ་སྭཱཧཱ༔ དྲང་བ་ནི༔ ཧྲཱིཿ ཉོན་ཅིག་ཚེ་འདས་ལུས་བརྗེས་རིགས་ཀྱི་
བུ༔ སྔོན་ཚེ་ཕྲག་དོག་དབང་སོང་འཐབ་རྩོད་བྱས༔ ལྷ་མིན་སྐྱེས་སམ་རྩུབ་འགྱུར་ཡ་རེ་ང་༔ འདིར་ཤོག་སྐྱབས་སུ་གསོལ་ལ་ཐུགས་རྗེས་བཟུང་༔ སུ་ཨཱ་ཀཪྵ་ཡ་ཛཿཛཿ ཁྲུས་ནི༔ ཧྲཱིཿ རང་བཞིན་ཆོས་
སྐུའི་བུམ་པ་བཟང་པོ་ནས༔ ཡན་ལག་བརྒྱད་ལྡན་དྲི་མེད་དགེ་བའི་ཆུས༔ ཚེ་འདས་ཁྲུས་གསོལ་ཕྲག་དོག་སྒྲིབ་པ་དག༔ ནན་ཏན་ཡེ་ཤེས་གསལ་བའི་དོན་རྟོགས་ཤོག༔ ཨོཾ་ཨཱཿཧཱུྃ༔ ལྷ་མིན་འཐབ་རྩོད་
ཀྱི་སྡུག་བསྔལ་ཐམས་ཅད་བི་ཤུདྡྷེ་ཤིནྟཾ་ཀུ་རུ་ཡེ་སྭཱཧཱ༔ ལན་ཆགས་འཇལ་བ་ནི༔ ནཻ་ཝི་དྱེ་པཱུ་ཙ་ཧོཿ ཨོཾ་ཨཱཿཧཱུྃ་གིས་སྤེལ་སྦྱངས་བསྒྱུར་ཏེ༔ ཧྲཱིཿ འདོད་ཡོན་ལྔ་ལྡན་གླུད་གཏོར་བཟང་པོ་འདི༔ ཚེ་འདས་ལྷ་མིན་ལན་
ཆགས་སྦྱང་ཕྱིར་བསྔོ༔ ཚེ་འདས་བསོད་ནམས་ཚོགས་རྫོགས་ཆོས་སྤྱོད་ཅིང་༔ རྣམ་གྲོལ་འབྲས་བུའི་དོན་ལ་སྤྱོད་པར་ཤོག༔ སརྦ་བ་ལིནྟ་ཁཱ་ཧི་ཁཱ་ཧི༔ ཆོས་བཤད་པ་ནི༔ ཧོཿ ཚེ་འདས་རེ་སྡུག་ཁྱོད་ཀ་ཤི་

སྙམ་ཏེ༔ ཀུན་ཀྱང་མི་རྟག་འཆི་བའི་ཆོས་ཅན་ཡིན༔ འཁོར་བའི་རང་བཞིན་སྡུག་བསྔལ་ལས་མ་འདས༔ བར་དོར་འཁྱམས་པའི་ཤེས་པ་ཆད་ཆོད་ཁྱོད༔ འདིར་ཤོག་བླ་མ་ཡི་དམ་དྲན་པར་གྱིས༔ དགེ་
སྡིག་ཆོས་ལ་སྤོང་ལེན་ཤེས་པར་མཛོད༔ བདག་འཛིན་རྟོག་པ་ཐམས་ཅད་རང་སར་གྲོལ༔ སརྦ་དྷརྨ་ཀཱ་ཡ་ཨཿ ཕྱག་འཚལ་བ་ནི༔ ཧྲཱིཿ ཉོན་ཅིག་ཚེ་འདས་ལུས་བརྗེས་རིགས་ཀྱི་བུ༔ ཡིད་འོང་ཕོ་བྲང་ཁང་
བཟང་འདིར་ཤོག་ལ༔ སྨྱུག་མ་འདི་ནི་ཁྱོད་ཀྱི་བླ་གནས་ཡིན༔ གདུགས་ནི་གཞལ་ཡས་འཕན་འཕྲེང་ལུས་ཀྱི་ཚད༔ མཚན་བྱང་གཟུགས་ལ་རྣམ་ཤེས་རྟེན་ཆོས་ལ༔ དཀྱིལ་འཁོལ་ལྷ་ལ་ཕྱག་འཚལ་སྐྱབས་
སུ་སོང་༔ ན་མཿསརྦ་ཏ་ཐཱ་ག་ཏ་པུ་རུ་ཤ་ཧོ༔ ཞེས་ཕྱག་ལན་གསུམ་འཚལ་དུ་གཞུག་སྟེ་རྟེན་ལྷ་གནས་སུ་བཙུགས་སོ༔ ལྷ་མིན་དང་འབྲལ་བཅད་པ༔ ཧྲཱིཿ ས་འདི་བཅད་པ་མན་ཆད་ལྷ་མིན་གནས༔ ཕྲག་དོག་སྡུག་བསྔལ་
ཚན་ཆེ་དོས་རེ་དྲག༔ སྐྱེ་འཆི་ཡ་ང་ལས་དབང་ཁ་རེ་དྲག༔ མ་ཆགས་མ་ཞེན་འཁོར་བའི་སྡུག་བསྔལ་སྤོངས༔ ཨོཾ་སུ་པཱ་ར་མི་ཏན་ཁངྒ་ཚིནྡྷ་ཚིནྡྷ་ཧཱུྃ་ཕཊ༔ ཅེས་ལྷ་མིན་སྐྱེ་སྒོ་བཅད་པའོ༔ དེ་བཞིན་དུ་ལྷ་གནས་སྦྱང་བ་
ནི༔ ཧྲཱིཿ ང་ནི་ཐུགས་རྗེ་ཆེན་པོ་སྤྱན་རས་གཟིགས༔ འགྲོ་ཀུན་མ་ལུས་ཐུགས་རྗེས་གཟུང་སླད་དུ༔ ལྷ་ཡི་ཐུབ་པའི་དབང་པོ་བརྒྱ་བྱིན་ཡིན༔ མདོག་དཀར་རབ་མཛེས་ང་རྒྱལ་རྣམ་པར་དག༔ བསམ་

༄༅༔ ༔གཏན་ཆོས་སྟོན་ཕྱག་ན་པི་ཝཾ་བསྣམས༔ ཚེ་འདས་ལུས་བོར་ཕམ་ལྟུང་སྡུག་བསྔལ་སྦྱོང་༔ ཨོཾ་མ་ཎི་པདྨེ་ཧཱུྃ༔ ཚེ་འདས་ལྷ་ཡི་སྡུག་བསྔལ་ཐམས་ཅད་ཤིནྟཾ་ཀུ་རུ་ཡེ་སྭཱཧཱ༔ གཉིས་
པ་ལྷའི་གནས་ནས་དྲང་བ་ནི༔ ཧྲཱིཿ ཉོན་ཅིག་ཚེ་འདས་ལུས་བརྗེས་རིགས་ཀྱི་བུ༔ སྔོན་ཚེ་ང་རྒྱལ་ལེ་ལོ་གཡེང་བ་ཡིས༔ ལྷ་གནས་སྐྱེས་སམ་ཕམ་ལྟུང་ཡ་རེ་ང་༔ འདིར་ཤོག་སྐྱབས་སུ་གསོལ་ལ་ཐུགས་རྗེས་
གཟུང་༔ ཨ་ཨ་ཀཪྵ་ཡ་ཛཿཛཿ གསུམ་པ་ལྷའི་སྒྲིབ་པ་བཀྲུ་བ་ནི༔ ཧྲཱིཿ རང་བཞིན་ཆོས་སྐུའི་བུམ་པ་བཟང་པོ་ནས༔ ཡན་ལག་བརྒྱད་ལྡན་དྲི་མེད་དགེ་བའི་ཆུས༔ ཚེ་འདས་ཁྲུས་གསོལ་ང་རྒྱལ་སྒྲིབ་དག་
ནས༔ མཉམ་ཉིད་ཡེ་ཤེས་གསལ་བའི་དོན་རྟོགས་ཤོག༔ ཨོཾ་ཨཱཿཧཱུྃ༔ ཚེ་འདས་ལྷའི་ཕམ་ལྟུང་གི་སྡུག་བསྔལ་ཐམས་ཅད་བི་ཤུདྡྷེ་ཤིནྟཾ་ཀུ་རུ་ཡེ་སྭཱཧཱ༔ བཞི་པ་ལན་ཆགས་འཇལ་བ་ནི༔ ནཻ་ཝི་དྱེ་པཱུ་ཙ་ཧོཿ ཨོཾ་
ཨཱཿཧཱུྃ་གིས་སྤེལ་སྦྱངས་བསྒྱུར་ཏེ༔ ཧྲཱིཿ འདོད་ཡོན་ལྔ་ལྡན་གླུད་གཏོར་བཟང་པོ་འདི༔ ལྷ་ཡི་ལན་ཆགས་བུ་ལོན་སྦྱང་ཕྱིར་བསྔོ༔ ཚེ་འདས་བསོད་ནམས་ཡེ་ཤེས་ཚོགས་རྫོགས་ནས༔ རྣམ་གྲོལ་འབྲས་བུའི་
དོན་ལ་སྤྱོད་པར་ཤོག༔ ཨོཾ་སརྦ་བ་ལིནྟ་ཁཱ་ཧི་ཁཱ་ཧི༔ ལྔ་པ་ཆོས་བཤད་པ་ནི༔ ཧོཿ ཚེ་འདས་རེ་སྡུག་ཁྱོད་ཀ་ཤི་སྙམ་སྟེ༔ ཀུན་ཀྱང་མི་རྟག་འཆི་བའི་ཆོས་ཅན་ཡིན༔ འཁོར་བའི་རང་བཞིན་སྡུག་བསྔལ་ལས་

མ་འདས༔ བར་དོར་འཁྱམས་པའི་ཤེས་པ་ཆད་ཆོད་ཁྱོད༔ འདིར་ཤོག་བླ་མ་ཡི་དམ་དྲན་པར་གྱིས༔ དགེ་སྡིག་ཆོས་ལ་སྤོང་ལེན་ཤེས་པར་མཛོད༔ བདག་འཛིན་རྟོག་པ་ཐམས་ཅད་རང་སར་གྲོལ༔ སརྦ་
དྷརྨ་ཀཱ་ཡ་ཨཿ དྲུག་པ་ཕྱག་ནི༔ ཧྲཱིཿ ཉོན་ཅིག་ཚེ་འདས་ལུས་བརྗེས་རིགས་ཀྱི་བུ༔ ཡིད་འོང་ཕོ་བྲང་ཁང་བཟང་འདིར་ཤོག་ལ༔ སྨྱུག་མ་འདི་ནི་ཁྱོད་ཀྱི་བླ་གནས་ཡིན༔ གདུགས་ནི་གཞལ་ཡས་འཕན་
འཕྲེང་ལུས་ཀྱི་ཚད༔ མཚན་བྱང་གཟུགས་ལ་རྣམ་ཤེས་རྟེན་ཆོས་ལ༔ དཀྱིལ་འཁོར་ལྷ་ལ་ཕྱག་འཚལ་སྐྱབས་སུ་སོང་༔ ན་མཿསརྦ་ཏ་ཐཱ་ག་ཏ་པུ་རུ་ཤ་ཧོ༔ བདུན་པ་ལྷ་གནས་དང་འབྲེལ་བཅད་པ་ནི༔ ཧྲཱིཿ ས་འདི་
བཅད་པ་མན་ཆད་ལྷ་གནས་ཡིན༔ ཕམ་ལྟུང་སྡུག་བསྔལ་ཚན་ཆེ་དོས་རེ་དྲག༔ སྐྱེ་འཆི་ཡ་ང་ལས་དབང་ཁ་རེ་དྲག༔ མ་ཆགས་མ་ཞེན་འཁོར་བའི་སྡུག་བསྔལ་སྤོངས༔ ཨ་པཱ་ར་མི་ཏན་ཁངྒ་ཚིནྡྷ་ཚིནྡྷ་ཧཱུྃ་
ཕཊ༔ ཅེས་ལྷའི་སྐྱེ་སྒོ་བཅད་པའོ༔ དེ་ནས་ཕྱིས་འཁོར་བ་དང་འབྲེལ་བཅད་པའི་ཕྱིར་འདི་སྐད་བསྐུལ་ཏེ༔ ཧྲཱིཿ གསོན་ཅིག་དགོངས་ཤིག་རིགས་ཀྱི་བུ༔ ས་འདི་བཅད་པ་མན་ཆད་ནི༔ རིགས་དྲུག་འཁོར་བའི་གནས་ཡིན་
པས༔ མ་རིག་མུན་ཀློང་ཡ་རེ་ང་༔ འགྲོ་དྲུག་སྐྱེ་འཆི་བཟོད་གླགས་མེད༔ བོར་ཞིག་སྤོངས་ཤིག་རིགས་ཀྱི་བུ༔ མ་ཆགས་མ་ཞེན་འཁོར་བ་སྤོངས༔ ཅེས་དབང་སྟེགས་མན་ཕྱགས་ཏེ་ཕྱིར་དོར་རོ༔ དེ་ནས་བྱང་བུ་ཉེ་

༄༅༔ ༔འབྲེལ་གྱིས་བཟུང་ལ་ཕྱག་བཙལ་ཏེ༔ བླ་མའི་དྲུང་དུ་དབང་ཞུའོ༔ བླ་མས་ཐུགས་རྗེ་ཆེན་པོའི་དབང་རྣམས་རིམ་པར་བསྐུར༔ མཐའ་རྟེན་རིན་ཆེན་སྣ་བདུན་དང་༔ གསོན་ལ་བཀྲ་ཤིས་རྫས་བརྒྱད་བསྐུར༔ དབང་སྟོན་ཟས་
གཏད་ལོགས་སུ་ལྟོས༔ ཟས་གཏད་ཚར་ནས་བྱང་ཆུབ་ཏུ་ལམ་བསྟན་པ་ནི༔ ཧྲཱིཿ ཉོན་ཅིག་ཚེ་འདས་རིགས་ཀྱི་བུ༔ ས་འདི་བཅད་པ་ཡན་ཆད་ནི༔ ཐུགས་རྗེ་ཆེན་པོའི་ཞིང་ཁམས་ཡིན༔ སྐྱེ་འཆི་འཁོར་བའི་མིང་ཡང་
མེད༔ ཐུགས་རྗེ་ཆེན་པོ་ཁྱོད་ཀྱི་མགོན༔ བྱང་ཆུབ་སེམས་དཔའ་ཁྱོད་ཀྱི་གྲོགས༔ བསམ་གཏན་ཟས་ལ་ཏིང་འཛིན་སྤྱོད༔ ཡེ་ཤེས་བདུད་རྩི་ལོངས་སྤྱོད་ལྡན༔ ཀུན་བཟང་མཆོད་སྤྲིན་བསམ་མི་ཁྱབ༔
ཚངས་པའི་གསུང་ལྡན་ཆོས་སྒྲ་སྒྲོག༔ རྟག་པར་ཆོས་ཀྱི་འཁོར་ལོ་བསྐོར༔ འཕགས་པའི་ལམ་འདིར་ཁྱོད་ཞུགས་ལ༔ ཕོ་བྲང་དམ་པ་འདི་ཟུངས་ཤིག༔ ཅེས་ལམ་བསྟན་ཅིང་༔ དེ་ནས་རྒྱས་བཏབ་པ་ནི༔ ཚེ་འདས་ཀྱི་
རིག་པ་ཨ་དཀར་པོར་གསལ་བ་དེ་རྟེན་དང་ཕྲལ་ནས་འཕགས་པའི་ཐུགས་ཀར་ཐིམ་པར་བསམ་ཞིང་ཆོས་ཀྱི་དབྱིངས་སུ་ལམ་བསྟན་པ་ནི༔ ཧྲཱིཿ ཉོན་ཅིག་ཚེ་འདས་རིགས་ཀྱི་བུ༔ ཚེ་འདས་སྒྱུ་མའི་འཁྲུལ་འཁོར་ཉོན༔ སེམས་ཉིད་ཡེ་
ཤེས་ངོ་བོ་ལ༔ འགྱུས་དྲན་འཛིན་ཆགས་རང་སར་གྲོལ༔ རང་རིག་གསལ་སྟོང་དབྱེར་མེད་དེ༔ འཕགས་པའི་སྐུ་གསུང་ཐུགས་ལ་ཐིམ༔ སྐྱེ་འཆི་འཁོར་བའི་མིང་ཡང་མེད༔ ཇི་སྲིད་འཁོར་བ་མ་སྟོངས་

བར༔ སྤྲུལ་པའི་འགྲོ་དོན་བྱེད་པར་ཤོག༔ དྷརྨ་ཀཱ་ཡ་ཨ་ཨ་ཨཿ དེ་ནས་མཚན་བྱང་བསྲེག་པ་ནི༔ མེ་སྤར་གསལ་བཏབ་འདི་སྐད་དོ༔ ཧྲཱིཿ གསོན་ཅིག་ཚེ་འདས་རིགས་ཀྱི་བུ༔ ཁྱོད་ཀྱི་ཉོན་མོངས་དུག་གསུམ་ལ༔
འཕགས་པ་ཐུགས་རྗེ་ཆེན་པོ་ཡིས༔ སྐུ་གསུང་ཐུགས་ཀྱི་མེ་སྤར་རོ༔ རྣམ་ཤེས་ཚོགས་དྲུག་བུད་ཤིང་ལ༔ སྤྲུལ་སྐུ་ཐུབ་དྲུག་མེ་སྤར་རོ༔ བག་ཆགས་འབྱུང་བཞིའི་བུད་ཤིང་ལ༔ སྒོ་མ་བཞིའི་མེ་སྤར་རོ༔
འཕགས་པའི་སྐུ་རུ་ལྷུན་གྲུབ་ཤོག༔ ཨགྣེ་ཡེ་ཛྭ་ལ་རཾ་རཾ༔ དེ་ནས་སྨོན་ལམ་བཏབ་སྟེ༔ ཧོཿ བླ་མ་ཡི་དམ་ཐུགས་རྗེ་ཡིས༔ ངན་སོང་གནས་ནས་ཁྱོད་དྲངས་ཏེ༔ མཐོ་རིས་གནས་སུ་མྱ་ངན་འདས༔ རྒྱུ་རྐྱེན་
རྟེན་འབྲེལ་ཕུན་ཚོགས་པས༔ ཚེ་འདས་དོན་ཕྱིར་དགེ་སྤྱད་གང་༔ འགྲོ་ཀུན་དོན་དུ་ཚེ་འདས་ཉིད༔ ཐུགས་རྗེ་ཆེན་པོའི་སྐུ་ཐོབ་ཤོག༔ ཧོཿ དཀོན་མཆོག་བདེན་པའི་མཐུ་བྱིན་གྱིས༔ ཚེ་འདས་ངན་སོང་
སྒོ་བཀག་ནས༔ མཐོ་རིས་བྱང་ཆུབ་ལམ་ཞུགས་ཏེ༔ འཕགས་པའི་གོ་འཕང་མྱུར་ཐོབ་ཤོག༔ རྣམ་མཁྱེན་སྐུ་གསུམ་མྱུར་ཐོབ་ཤོག༔ ཅེས་བརྗོད་དེ་བྱང་བུའི་ཐལ་བ་ལ་ཚྭ་ཚྭ་བཏབ་ལ་རབ་གནས་བྱའོ༔ དེ་ལས་བྱུང་བའི་
འབྲས་བུ་ནི༔ ཚེ་འདས་ངན་སོང་འཁོར་བ་ལས་གྲོལ་ཏེ་ཞིང་ཁམས་རྣམ་པར་དག་པར་སྐྱེ་བར་ངེས་སོ༔ དེ་ནས་ལྷག་མ་བཏང་ཞིང་བསྟན་མ་བསྐྱང་༔ དཀྱིལ་འཁོར་བསྡུ་ཞིང་རྫོགས་རིམ་བསྒོམ༔ བསྔོ་བ་སྨོན་ལམ་བཀྲ་ཤིས་སོགས་སྤྱི་མཐུན་བྱའོ༔

༄༅༔ ༔འཕགས་པ་ཐུགས་རྗེ་ཆེན་པོའི་གཤིན་འདོན་བདུན་ཚིགས་གནས་ལུང་ཨོ་རྒྱན་པདྨས་ཕྱི་རབས་ཀྱི་དོན་དུ་བཀོད་པ་རྫོགས་སོ༔ བྱང་ཟང་ཟང་ལྷ་བྲག་གི་རྐེད་བསེ་སྒྲོམ་སྨུག་པོ་ནུབ་ཟངས་མཛོད་དམར་པོ་ནས་རིག་འཛིན་རྒོད་ཀྱི་
ལྡེམ་འཕྲུ་ཅན་གྱིས་གཏེར་ནས་སྤྱན་དྲངས་